Public procurement notice: Contract Notice
Published: 2017-03-09
Buyer: Fonden Amager Bakke
Country: DK
Region: Hovedstaden
Contract type: Works
Procedure: Restricted procedure
CPV classification: 45210000: Building construction work
Estimated value: 7000000 DKK
Submission deadline: 2017-04-06
Award criteria: Lowest price

Technical requirements: Der udbydes i hovedentreprise opførelse af et skicenter med tilhørende publikumsfaciliteter, hvor besøgende til Amager Bakke kan leje ski, købe udstyr samt skifte tøj m.v. Bygningen skal leveres nøglefærdigt, testet/afprøvet og fuldt funktionsdygtigt inklusive elinstallationer og belysning i overensstemmelse med Fondens udførelsestidsplan (jf. kontraktbilag 2 — 4). Inkluderet i entreprisen er således samtlige bygningsdele og installationer for at realisere skicentret som angivet i tegningsmaterialet, eksklusive inventar og skiudlejningssoftware og hardware. Skicenteret skal opføres i markniveau som en del af det rekreative område Amager Bakke. Skicenteret er på ca. 600 m² og er projekteret af BIG.
Anskaffelse af inventar samt adgangskort og billetsystem foretages af Fonden som en bygherreleverance.
Fonden er stiftet med det formål at etablere et rekreativt område i tilknytning til I/S Amager Ressourcecenter (»ARC«)s energianlæg »Amager Bakke« til gavn for almenheden. Det rekreative område skal opføres på taget af energianlægget, idet dele af de rekreative faciliteter dog skal placeres i markniveau i umiddelbar tilknytning til anlægget.
Opførelse af det rekreative område har karakter af ét samlet bygge- og anlægsprojekt. Beslutning om etablering af det rekreative område er truffet på baggrund af en helhedsplan for dette projekt inklusive en samlet finansieringsplan. Projektet består af en række forskellige entrepriser, der er funktionelt sammenhængende og udgør integrerede dele af det samlede projekt. Af samme grund gennemføres udbud af entrepriserne parallelt og i løbet af det kommende år med henblik på en samlet færdiggørelse og driftsstart for Amager Bakke medio 2018.
Med det formål at sikre en tilstrækkelig konkurrence om projektets gennemførelse og med det fokus, at der efterspørges forskellige kompetencer og ekspertiser til forskellige entrepriser har Fonden valgt at opdele bygge- og anlægsprojektet i en række delentrepriser, som udbydes i særskilte EU-udbud.
Den udbudte opgave er nærmere beskrevet i udbudsmaterialet, herunder entrepriseaftalen med tilhørende teknisk bilag.
Fonden agter at prækvalificere 5 ansøgere, der vil blive opfordret til at afgive et tilbud. Såfremt antallet af egnede ansøgere, som opfylder minimumskravene til egnethed, overstiger 5, vil Fonden foretage en udvælgelse af de bedst egnede virksomheder på baggrund af en samlet vurdering ud fra følgende objektive og ikke-diskriminerende udvælgelseskriterier:
1) Udvælgelse som sikrer, at de udvalgte ansøgerne har den bedst mulige økonomiske og finansielle formåen ud fra den oplyste nettoomsætning samt de oplyste nøgletal (egenkapital og overskudsgrad), som bestyrker virksomhedernes udførelse af entreprisekontrakten
2) Udvælgelse som sikrer det bedst mulige konkurrencefelt, hvor konkurrenter er så differentierede som muligt forstået som et mix mellem forskellige virksomhedsprofiler fordelt på lokale ansøgere (forstået som virksomheder med forretningsadresse i Storkøbenhavn) og udenbys ansøgere (forstået virksomheder med forretningsadresse uden for Storkøbenhavn).
Udbudsmaterialet, herunder kontraktbilag 3: Tekniske bilag indeholder en nærmere beskrivelse af de optionsydelser, der er indeholdt i den udbudte opgave. Fonden træffer beslutning om udnyttelse af optioner i forbindelse med kontraktens indgåelse.
Ordregiver har ikke opdelt den udbudte opgave i yderligere delkontrakter jf. punkt II.1.6) med den begrundelse, at det i lyset af opgavens indhold ikke er muligt på en hensigtsmæssig måde at foretage en ansvarsfordeling mellem forskellige leverandører.
Entrepriseaftalen indeholder i pkt. 5 en arbejdsklausul som skal overholdes af den vindende tilbudsgiver og dennes eventuelle underleverandører.
Hvis en aktør ønsker at deltage i nærværende udbudsproces, skal aktør udfylde den offentliggjorte ESPD kaldet »espd-request« på følgende måde:
I henhold til lov om Klagenævnet for Udbud (lov nr. 492 af 12.5.2010 med senere ændringer) gælder følgende klagefrister i relation til gennemførelse af udbud:
— En klage over ikke at være blevet prækvalificeret skal være modtaget i Klagenævnet for Udbud inden 20 kalenderdage regnet fra dagen efter den dag, hvor ordregiver har afsendt en underretning til de berørte ansøgere om, hvem der er blevet prækvalificeret jf. lovens § 7, stk. 1.


Award value: 7000000